钦定古今图书集成/明伦汇编/氏族典/第306卷 > 《廖用贤尚友录》 > 康朗
## 钦定古今图书集成/明伦汇编/氏族典/第306卷 > 《廖用贤尚友录》 > 康朗

按《泉州府志》：“朗字用晦，惠安人。嘉靖乙未进士，授刑
部主事，转郎中，升佥事，浙江参议广西，督饷运，擒蛮
寇，以外艰归。起补参议山西，擢备兵。曹、濮剧寇傅伯
玉、刘千斤逼曹城，朗勒兵冒矢石死战。捷闻，转参政
江西，进右布政浙江。丁内艰，再补河南，晋佥都御史，
开府郧阳归。隆庆初，中外按抚六章交荐，竟不起。”